Islanti on tyyppiesimerkki suositusta kohdemaasta, jossa matkailun kiihtyminen koettelee jo kantokykyä.

Shirley Wee on tullut kaukaa. Noin 11 500 kilometrin päästä, jos tarkahkoja ollaan.

”Halusin nähdä revontulet”, hän sanoo.

Wee on 60-vuotias kotirouva Singaporesta. Hän matkustaa ystäväporukassa ja on juuri näpsäissyt muutaman kuvan itsestään ja kavereistaan Thingvellirin näköalapaikalla.

Selfiekepillä piisaa hommia. Islannista kun eivät huikeat näköalat lopu kesken.